Εκπαίδευση και αποκλεισμός παιδιών προσφύγων στην Ελλάδα κατά τη δεκαετία του 2010. Κριτική αποτίμηση του συνολικού θεσμικού πλαισίου και των εμπλεκομένων φορέων
Creators: name: Αλτιντασιώτης, Αχιλλεύς Δημητρίου
Publisher: name: Aristotle University of Thessaloniki
Year: 2020
Subjects: Μη κυβερνητικές Οργανώσεις (ΜΚΟ)
Δομές Υποστήριξης και Εκπαίδευσης Προσφύγων (ΔΥΕΠ)
Προσφυγιά
Non-governmental organizations (NGOs)
Reception Structures for Refugee Education (RSFE)
Immigration

description: Μεταξύ των αποτελεσμάτων της νεοφιλελεύθερης παγκοσμιοποιημένης καπιταλιστικής προοπτικής συγκαταλέγονται οι μεγάλες προσφυγικές ροές από τις χώρες του αποκαλούμενου τρίτου και τέταρτου κόσμου προς τις «αναπτυγμένες» χώρες-μέλη της Ευρωπαϊκής Ένωσης. Οι νεοεισερχόμενοι αυτοί πληθυσμοί αποτέλεσαν, όπως ήταν φυσικό, μεγάλη πρόκληση σε όλους τους τομείς οργάνωσης και λειτουργίας των χωρών «υποδοχής» τους. Η παρούσα εργασία εστιάζει στον εξαιρετικά σημαντικό τομέα της εκπαίδευσης και σε ό,τι αφορά τη χώρα μας ιδιαίτερα. Γενικά, θα έλεγε κανείς ότι το εκπαιδευτικό μας σύστημα ακολούθησε το πρότυπο χωρών που κατά παράδοση θεωρούνταν ιδιαίτερα εξοικειωμένες με ζητήματα μετανάστευσης και προσφυγιάς, παρά το γεγονός της συμπυκνωμένης εμπειρίας που έχουμε αποκομίσει και εμείς ως χώρα πάνω στα συγκεκριμένα θέματα κατά τα τελευταία τριάντα χρόνια. Έτσι, υπήρξε μια προσπάθεια διευθέτησης από την πολιτεία των εκπαιδευτικών αναγκών των παιδιών των νέων προσφυγικών πληθυσμών, μέσω της θεσμοθέτησης Δομών Υποδοχής για την Εκπαίδευση Προσφύγων (ΔΥΕΠ) και της εσπευσμένης ένταξής τους στα σχολεία, μάλλον ανοργάνωτα και εντελώς σπασμωδικά. Η ταυτόχρονη συρρίκνωση των κρατικών αρμοδιοτήτων και η μετάβαση της διαχείρισης του ευρύτερου προσφυγικού ζητήματος -και, ιδιαίτερα, της εκπαίδευσης των προσφυγόπουλων εντός των Κέντρων Υποδοχής Προσφύγων- σε αποκεντρωμένες και ανεξέλεγκτες Μη Κυβερνητικές Οργανώσεις (ΜΚΟ), οδήγησαν σε περαιτέρω εκπαιδευτικά -και όχι μόνον- αδιέξοδα. Στη συνθήκη που δημιουργήθηκε να παραμένουν τα προσφυγόπουλα για πολύ καιρό εκτός σχολείου, παρά τα τεράστια κονδύλια που διατέθηκαν, ο κρατικός μηχανισμός επέδειξε αξιοσημείωτη καθυστέρηση στην ανασυγκρότησή του. Απέδειξε, με τον τρόπο αυτόν, περίτρανα τη χαοτική δομή των νεοφιλελεύθερων πολιτικών, στη βάση της οποίας συγκροτείται η κερδοσκοπία του σύγχρονου εταιρικού και χρηματοπιστωτικού καιροσκοπισμού που έχει αποικίσει κατά την περίοδο της τελευταίας κρίσης όλα τα καπιταλιστικά κράτη.
description: Among the results of the neoliberal globalized capitalist perspective is the large influx of refugees from the so-called third and fourth world countries to the "developed" member countries of the European Union. These newcomers were, of course, a great challenge in all areas of organization and operation of their "host" countries. This paper focuses on the extremely important area of education and our country in particular. In general, one might say that our education system has followed the model of countries that have traditionally been particularly familiar with immigration and refugee issues, despite the fact that we as a country have gained experience on these issues over the last thirty years. Thus, there has been an attempt by the state to regulate the educational needs of the children of the young refugee populations, through the establishment of Reception Structures for Refugee Education (DYEP) and their hasty integration into schools, rather disorganized and completely spasmodic. The simultaneous shrinking of state responsibilities and the shift in the management of the wider refugee issue - and, in particular, the education of refugee children within the Refugee Reception Centers - to decentralized and uncontrolled Non-Governmental Organizations (NGOs) have led to dead ends. At the turbulent circumstance that forced refugee children to stay out of school for a long time, despite the huge funds allocated, the state mechanism showed a significant delay in its reconstruction. In this way, it was demonstrated the chaotic structure of neoliberal policies, on the basis of which the speculation of modern corporate and financial opportunism that has colonized all capitalist states during the last crisis is formed.